**Katja Maria Riosianu Medbøe** (født 3. desember 1945, antatt død 13. november 1996 i Nordmarka) var en norsk skuespiller.

Liv og virke
------------

### Bakgrunn

Hun var datter av Odd Medbøe og søster av fotografen Harald Medbøe, skuespilleren Wenche Medbøe og journalisten Eva Fosse. Hun var blant annet kjent for sin rolle i «Hustruer»-filmene sammen med Frøydis Armand og Anne Marie Ottersen.

### Skuespiller

Medbøe gikk Statens teaterskole fra 1964 til 1968 med praksisår ved Den Nationale Scene i Bergen der hun debuterte i 1968 i «Reddet» av Edward Bond. Hun ble fast ansatt ved Nationaltheatret i 1968, hvor hun ble helt frem til sin død. Hun hadde permisjoner for å arbeide ved Hålogaland Teater i Tromsø (ett år) der hun var med på oppstarten, Den Nationale Scene (ett år) og Fjernsynsteatret (to år). Hun deltok i et antall fjernsynsserier, blant andre *Den som henger i en tråd* (1980) og *Jenny* (1983).

I tillegg til film, fjernsyn og teater utmerket hun seg ved bokopplesninger som også er utgitt som lydbøker.

Høsten 1997 gav Kirkelig Kulturverksted ut en plate der Medbøe tolket poesien til lyrikeren Hans Børli. Musikeren Edvard Askeland satte toner til diktene. Innspillingen av plata *Prøv å sette vinger på en stein* var ferdig sommeren 1996, men fordi Medbøe lenge var savnet ble utgivelsen utsatt. Tidligere hadde Katja Medbøe gitt ut plate hvor hun leste dikt av Rolf Jacobsen.

### Forsvinningen

Medbøe ble meldt savnet 12. november 1996 og funnet død i Nordmarka 3. mai 1997, nesten seks måneder senere. Ifølge datteren Eline Medbøe hadde Katja Medbøe tatt sitt eget liv.

Medbøe hadde like før forsvinningen i lengre tid fått behandling for en hodeskade som hun pådro seg i mars 1996. Skaden voldte henne store vansker. Den siste tiden før sin forsvinning hadde hun hatt problemer med å stå på scenen i det skarpe scenelyset og gjennomføre sine roller. Disse opplysningene ble gjort kjent av Wenche Elena Medbøe, Katja Medbøes eldre søster, da hun på vegne av familien gikk bredt ut med en offentlig etterlysning den 4. desember 1996.

Filmografi (utvalg)
-------------------

* 

* 1997 – *Brent av frost*
* 

* 1996 – *Hustruer III*
* 

* 1994 – *Det var en gang...*
* 

* 1990 – *Fuglekrigen*
* 

* 1990 – *Bernard og Bianca i Australia*
* 

* 1986 – *Fra en hunds dagbok*
* 

* 1986 – *Nattseilere*
* 

* 1985 – *Hustruer - ti år etter*
* 

* 1983 – *Jenny*
* 

* 1979 – *Rallarblod*
* 

* 1975 – *Fru Inger til Østråt*
* 

* 1975 – *Hustruer*
* 

* 1974 – *Bobbys krig*
* 

* 1973 – *Knut Formos siste jakt*
* 

* 1971 – *Voldtekt*

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Katja Medbøe, (03.desember 1945 - 13.november 1996).», besøkt 17. august 2021[Hentet fra Wikidata]
2. ↑   Autorités BnF, BNF-ID 16901729f[Hentet fra Wikidata]
3. ↑   Dagsavisen, side(r) 28, type referanse dødsannonse, urn.nb.no, utgitt 9. mai 1997[Hentet fra Wikidata]
4. ↑  «Katja Medbøe på plate». Dagbladet. 5. juli 1997. Arkivert fra originalen 5. juni 2011. Besøkt 25. august 2008.
5. ↑  «Et poetisk musikkrom». *Dagbladet*. 27. november 1997. Besøkt 4. desember 2018.
6. ↑  Anne Hafstad (12. februar 2009). «- Jeg følte meg forlatt». *Aftenposten*. Besøkt 4. desember 2018.
7. ↑  «Medbøe funnet død». *Dagbladet*. 6. mai 1997. Besøkt 4. desember 2018.
8. ↑  «VÆR SÅ SNILL, GI LIVSTEGN!». Dagbladet. 4. desember 1996. Arkivert fra originalen 5. juni 2011. Besøkt 25. august 2008. «*Medbøe hadde i lengre tid fått behandling for en hodeskade som hun pådro seg i mars i år*»

Eksterne lenker
---------------

* (en) Katja Medbøe – kategori av bilder, video eller lyd på Commons Rediger på Wikidata
* (en) Katja Medbøe på Internet Movie Database Rediger på Wikidata

* (no) Katja Medbøe hos Sceneweb Rediger på Wikidata

* (da) Katja Medbøe på Filmdatabasen Rediger på Wikidata

* (en) Katja Medbøe hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** Geni **·** VIAF **·** ISNI **·** BNF **·** BNF (data) **·** SUDOC **·** KulturNav
 |